
«If At All». Kibbutz Contemporary Dance Company. Coreografia, escenografia i disseny d’il·luminació: Rami Be’er. Interpretació: Ben Bach, David Ben Shimon, Roni Ben Simon, Anastasia Cheshun, Shani Cohen, Frida Dam Seidel, Niv Elbaz, Nadav Gal, Martin Harriague, SuJeong Kim, Ilya Nikurov, Hagar Shachal, Jin Hwan Seok, Olga Stetsyuk, Sedrig Verwoert i Megan Doheny. Música: Volcano Choire, Hildur Gudnadottir, Nine Inch Nails, Massive Attack, Murcof, Olafur Arnalds, Max Richter, Jóhann Jóhannsson, Ludovico Einaudi i Ophir Leibovitch. Vestuari: Rami Be’er i Maor Zabar. Disseny de so / concepció sonora: Rami Be’er i Alex Claude. Amb la col·laboració de l’Ambaixada d’Israel a Espanya. Festival Grec 2016. Amfiteatre Teatre Grec Montjuïc, Barcelona. Del 8 al 9 de juliol.
_______________________________________________________________
Una dansa fresca i golafre per a una nit d'estiu

La dansa de la Kibbutz Contemporary Dance Company és molt vistosa, refrescant, amb continus contrastos. Té molt ben estudiats els canvis de ritme, en la dansa i en la partitura. Sap trencar els excel·lents treballs corals amb algun ballarí que desacompassa la resta i genera una nova dinàmica. Hi intervenen uns cossos forts, àgils, que salten, s'abracen i mantenen un equilibri notable. És un moviment ampli de braços i cames, de cops de vent que aporten sorpresa. La il·luminació, com el vestuari, va aportant novetats, quadre a quadre. Tot evoluciona amb una certa coherència i un únic element clau, el llum del sostre que domina (quasi imposa) tota l'escena. 

La potència del ball, l'energia que projecten els ballarins (en escenes dinàmiques o estàtiques) té un cert aire de les coreografies de Hofesh Shechter, coreògraf nascut a Jerusalem però resident des de fa anys a Londres on ha bastit la seva carrera professional. I és que hi ha també en els moviments de la Kibbutz, moviments que evoquen a una dansa d'arrel de cultura popular (amb un to de ritual, religiosa, de demanar i pregar a Déu i potser aquesta llum qne no s'apaga fins al final). 

La dramatúrgia és molt oberta i per moments pot semblar contradictoria. Mentre que el vestuari viatja d'un negre a un florejat que sembla evocar esperança, el títol sembla que consideri insuficient el contingut de la vida. El sí en condicional remet a una certa queixa, a un exigir més a Déu que demana entrega absoluta. tot i això, el que mana sobretot en aquesta coreografia són les ganes de ballar i de voler compartir aquest gaudi amb el públic. És una dansa esgotadora que refresca, que presenta contínues evolucions en les formes del ball (del contacte físic a l'aire entre un cos de ball immens). Aquesta alegria ballada (amb contrapunts d'una sensibilitat precisa) agrada a un ampli sector de públic. Aconsegueix el seu objectiu.
Jordi Bordes, Recomana, 9 juliol 2016

_______________________________________________________________
Freda visió d'una comunitat

¿S’assembla aquesta companyia a aquella que va venir per primer cop a Catalunya l’any 1994? Doncs, no gaire, per no dir gens. El grup que dirigia Yehudit Arnon va engrescar al públic del Centre de la Caixa de Terrassa gràcies a un programa de diferents coreògrafs entre els quals destacava el prestigiós, Mats Ek. La Kibutz d’ara s’ha convertit en una companyia d’autor, Rami Be’er, que si es valora la seva peça  If at all, busca més l’espectacularitat que no pas arribar als sentiments d’aquells que l’observen.

If at all es pot considerar un muntatge de gran format en el qual participen 15 intèrprets que sens dubte són el millor de l’obra per l’energia i qualitats físiques que desprenen. La resta és una barreja d’elements gens menyspreables, només que Rami Be’er els dóna un toc excessiu d’exhibicionisme a través d'uns recursos que són infal·libles de cara a obtenir l’aplaudiment del públic. Fet que va aconseguir.  

Posar dalt l’escenari més de 10 intèrprets  executant el mateix gest és infal·lible que causa un fort impacte visual. És com, dos més dos sumen quatre. Vestir els homes amb faldilles i amb el cos nu és un fet inequívoc d’efectivitat, ja se sap que el moviment de les teles sumat al del  cos que les vesteix, produeix un impacte indubtable. Si una filera de ballarins, quiets o en moviment, se situa d’esquena al públic, provoca un efecte inquietant i d’expectació. Aquest truc ja el citava Agnes de Mille en la seva biografia. I així diverses astúcies que fan de If at all, un muntatge  potent i espectacular però que no aconsegueix establir cap mena de comunicació emocional.

L’obra no té un fil narratiu ni un significat concret, però sí que fa al·legoria a la vida en comunitat on individualitats i grups teixeixen uns lligams socials. Per plasmar aquesta convivència, Be’er ha creat una coreografia que cau una mica en la reiteració del gest, però que resulta potent i atractiva en les imatges de grup.
Montse Otzet, Recomana, 9 juliol 2016

_______________________________________________________________
Oleadas sin corazón

Enérgico, rudo, soberbio y reiterativo resultó el baile de la Kibbutz Contemporany Dance Company, que presentó If a all, una pieza de 62 minutos de director del grupo, Rami Be’er. Con esta compañía israelí se inauguraban los espectáculos de gran formato de la presente edición del Grec. Se esperaba que esta compañía fuera una de la perlas de la programación y si es verdad que gustó por el efectismo de su baile, no emocionó. La marcial ejecución, el orgulloso gesto y la poca versatilidad de las frases coreográficas crearon una distancia entre el espectador y los intérpretes. A ambos se les heló el corazón.  Ello no fue excusa para que el público no aplaudiera. 

If a all es un trabajo intenso con un impresionante  trabajo coral, los quince bailarines (8 mujeres y 7 hombres) convirtieron el escenario del teatro Grec de Monjuïc en una tierra abrupta en la que sus moradores conquistan palmo a palmo su existencia, lo que les confiere un gran orgullo y un profundo sentimiento de tribu. Sentimiento de raza que la Kibbutz Contemorany Dance Company sí supo trasmitir con la altivez de su gesto.

El elenco masculino al bailar a gran velocidad con sus amplias  faldas negras y el torso desnudo lograron hipnotizar al espectador aunque repetían una y otra vez la misma frase coreográfica. Por su parte las mujeres mostraron un gesto más interiorizado y atormentado. Si bien If a all es una pieza coral, el autor salpica la obra de intensos pasos a dos y algún solo. El espectáculo no tiene un argumento concreto, sino que Be’er quiere que el espectador interprete lo que ocurre en escena según sus propias vivencias. Una atractiva música contemporánea formada por diferentes autores y música sacra ilustra el huracanado baile de esta formación.

La Kibbutz Contemporary Dance Company fue fundada por Yehudit Arnon, una bailarina checa que consiguió sobrevivir a los campos de exterminio nazis y que llegó a Israel en 1948. Se instaló en un pequeño kibutz, Ga’aton, cerca de la frontera con el Líbano, donde fundó un centro de danza contemporánea de prestigio internacional. En 1996 pasó la dirección al que era bailarín de su compañía Rami Be’er. La primera vez que esta compañía actúo en tierras catalanas fue en abril de 1994, concretamente en la Temporada de Danza de Terrassa. Han pasado 22 años desde entonces y su evolución como formación ha sido  diferente a la de las compañías de danza contemporánea europeas, que han enriquecido  sus espectáculos con otras disciplinas, especialmente el teatro, el circo o los audiovisuales, lo que ha derivado en propuestas más novedosas coreográficamente, alejadas del conservadurismo estético de esta compañía israelí.
Carmen del Val, El País, 10 juliol 2016

_______________________________________________________________
Dansa al Grec

I un altre regal són els seixanta minuts d’intensa dansa de la Kibbutz Contemporary Dance Company que dirigeix el coreògraf Rami Be’er, deixeble de la fundadora de la companyia Yehudit Arno, amb qui van visitar el festival de Terrassa fa catorze anys. Vuit ballarines i set ballarins de gran nivell tècnic en un espectacle energètic que dibuixa els moviments amb harmonia. If at all és un treball molt coral i, certament, les frases coreogràfiques grupals transmeten un sentiment de comunitat empàtic, una cosa que no vam trobar en la fredor dels pas a dos i els solos que el director intercala. If at all és un exercici brillant, amb una banda sonora contemporània atractiva i molt ben il·luminat, però sense ànima.
Santi Fondevila, ARA, 11 juliol 2016

